-
Mancian di Danau Singkarak
Waktu malam minggu,sakitar jam sabaleh malam..,awak baduo samo Zikra kawan awak manciang di Danau Singkarak.., aia danau sadang riak-riak.., sakitar satu jam kami mamanciang indak ado dapek lauk nyo do.,umpan lah abih.,.
Indak Lamo kamudian tibo lah urang dari Pakan Baru singgah untuk mamanciang di tampek kami tu,kiro-kiro ado sakitar 6 urang nyo. Anak jo bini nyo sato lo mamanciang malam- malam tu..
"Lah ado Dapek ikan Diak..??",kato salah surang laki-laki tadi.
"Alun ado lai Da...", Jawek si Zikra.
"Dari caliak caro nyo mamanciang urang ko dak biaso manciang di danau do Zik..??"kato awak ka si Zikra.
"ba a tu ..??"
"caliak lah bini urang tu....,mamanciang disiko batu - batu nyo sagadang godok,,apuang-apuang nyo pake bola karah-karah sagadang godok lo."
"huakak...kahh...kah...ado ado se mah..."
Lah sakitar tigo jam mamanciang indak yo dapek ikan do ..,umpan kami lah abih.Jadi kami cuma mangawanan urang Pakan Baru tu mamanciang lai.
Indak lamo panciang salah sorang laki-laki tadi panciang nyo dibanam an apuang-apuang nyo,
"Eh lai mah Da...,"kato Zikra.
"yo...gadang takah nyo mah.,,kareh unyuik nyo..."
Bakumpualah keluarga nyo disitu untuk mancaliak hasil yang didapek an.
"Ayo ..Pa..jaan ampe lapeh Pa..",kato bini Uda tu.
Tali panciang digulung taruih, ampiang sampai ditapian lai..lah mulai nampak mangkilek-kilek.
Tau tau nyo sampai panciang diangkek,tapampang lah softek yang lakek dimato panciang paja tadi.
"Aduh...,mimpi a den samalam...,,ado darah lo lai...",kato laki-laki tadi.
Awak samo Zikra payah manahan galak.... keluarganyo galak bacampua sadiah.
Posting Permissions
- You may not post new threads
- You may not post replies
- You may not post attachments
- You may not edit your posts
-
Forum Rules
unk min_Latn min_Latn min_Latn min_Latn min_Latn min_Latn twi_Latn min_Latn min_Latn min_Latn min_Latn fij_Latn min_Latn min_Latn min_Latn min_Latn min_Latn min_Latn min_Latn eng_Latn eng_Latn eng_Latn eng_Latn eng_Latn unk eng_Latn